b'\n_START_ARTICLE_\nHenryk Sienkiewicz\n_START_SECTION_\n\xc5\xbdivljenje\n_START_PARAGRAPH_\nSienkiewicz se je rodil v ruskem delu Poljske. Njegov o\xc4\x8de je sodeloval v odporu proti zasedbenim silam. \xc5\xa0tudiral je v Var\xc5\xa1avi. Sprva je objavljal satiri\xc4\x8dne tekste. Ko je leta 1876 potoval po ZDA, je pisal za poljske \xc4\x8dasopise. Njegove reporta\xc5\xbee so bile zelo opa\xc5\xbeene. Leta 1891 je potoval po Afriki, ki je postala prizori\xc5\xa1\xc4\x8de njegovega mladinskega romana V pu\xc5\xa1\xc4\x8davi in go\xc5\xa1\xc4\x8davi. Pod materinim vplivom se je posvetil \xc5\xa1tudiju zgodovine svoje domovine, \xc4\x8demur je posve\xc4\x8denih ve\xc4\x8d njegovih knjig. _NEWLINE_Sienkiewicz je postal znan po svojem zgodovinskega romana Quo vadis (1895), ki opisuje preganjanje kristjanov v Rimu za \xc4\x8dasa cesarja Nerona. Znan je tudi hollywoodski film re\xc5\xbeiserja Mervyna LeRoya po tem romanu (1951), s Petrom Ustinovim v vlogi Nerona._NEWLINE_Pokopan je v baziliki svetega Janeza v Var\xc5\xa1avi (\xc2\xbbArchikatedralna Bazylika \xc5\x9awi\xc4\x99tego Jana\xc2\xab).'